# Peter Wohlleben

Peter Wohlleben (Bonn, 1964) és un guardabosc alemany i un divulgador de qüestions ecològiques que ha defensat la sensibilitat del món vegetal. És l'autor de La vida secreta dels arbres, un best-seller de The New York Times que es va publicar en català l'any 2020.

## Trajectòria

Després de graduar-se a l'escola forestal de Rottenburg am Neckar, el 1987 va començar a treballar com a guardaboscs a Renània-Palatinat i es va interessar pels danys causats per tècniques com la tala d'arbres madurs i l'ús d'insecticides. Professionalment, Wohlleben gestiona una fageda del municipi de Hümmel.
Wohlleben defensa el benestarisme. Ha argumentat de manera controvertida que les plantes senten dolor i ha afirmat que «està bé menjar plantes. Està bé menjar carn, tot i que soc vegetarià. Encara que les plantes siguin conscients del que estan fent, està bé menjar-se-les perquè si no ens morirem. I tenim dret a sobreviure».
Wohlleben va començar a publicar llibres de divulgació científica sobre ecologia i gestió forestal el 2007. El llibre La vida secreta dels arbres va aparèixer en una portada de Der Spiegel i a la seva llista de llibres més venuts. Aquesta obra introdueix els lectors al món dels arbres i a la forma com s'intercanvien nutrició i senyals. El llibre va ser criticat per alguns biòlegs per utilitzar un llenguatge marcadament antropomòrfic i teleològic, com ara considerar que els arbres són uns amics que senten por, amor i dolor. Se n'ha dit que conté un «conglomerat de mitges veritats, judicis esbiaixats i il·lusions». La vida secreta dels animals, publicat en català l'any 2022, conté quaranta-un capítols breus amb exemples d'animals que mostren emocions com el coratge, el desig, el dolor, l'amor o el penediment.
La pel·lícula documental Intelligent trees inclou diverses observacions de Wohlleben, que apareix al costat de Suzanne Simard, una professora d'ecologia forestal a la Universitat de Colúmbia Britànica que des de 1997 fa recerca sobre les interaccions entre els arbres a través de xarxes micorrizes.

## Obres traduïdes al català

* La vida secreta dels arbres. Lidia Álvarez (trad.). Valls: Cossetània, 2020. ISBN 9788490348901.
* El batec del bosc: el vincle secret entre els éssers humans i la natura. Lidia Álvarez (trad.). Valls: Cossetània: 2021. ISBN 9788413560106.
* L’intens respirar dels arbres: de quina manera els arbres aprenen a fer front al canvi climàtic i com ens poden salvar els boscos, si els deixem. Laura Patricio (trad.). Valls: Cossetània: 2022. ISBN 9788413562087.
* La vida secreta dels animals: amor, dol, empatia: una mirada sorprenent a un món desconegut. Joan Ferrarons (trad.). Valls: Cossetània, 2022. ISBN 9788413561820.
* La xarxa secreta de la natura: de quina manera els arbres creen els núvols i com els cucs de terra intervenen en la regulació dels senglars. Laura Patricio (trad.). Valls: Cossetània: 2023. ISBN 9788413562872.
* Saps on són els arbretons? Joan Ferrarons (trad.). Valls: Cossetània, 2023. ISBN 9788413562506.

## Referències

* 1 2 Kingsland, Sharon Elizabeth Bulletin of the Ecological Society of America, 99, 4, 2018, pàg. e01443. DOI: 10.1002/bes2.1443 [Consulta: free].
* ↑ Lusher, Tim «The man who thinks trees talk to each other» (en anglès). The Guardian, 12-09-2016. ISSN: 0261-3077.
* ↑ «Are Trees Sentient Beings? Certainly, Says German Forester» (en anglès americà). [Consulta: 26 gener 2024].
* ↑ «Peter Wohlleben» (en castellà). [Consulta: 26 gener 2024].
* ↑ «German Forest Ranger Finds That Trees Have Social Networks, Too». , 29-01-2016.
* ↑ Wohlleben, Peter. «Peter Wohlleben – Bücher» (en alemany). Förster & Autor Peter Wohlleben. Arxivat de l'original el 3 març 2009. [Consulta: 15 abril 2016].
* ↑ «La vida secreta dels arbres». [Consulta: 30 juny 2024].
* ↑ Mark Brown «Trees talk to each other, have sex and look after their young, says author | Environment». , 27-05-2017 [Consulta: 31 maig 2017].
* ↑ «Do Trees Talk to Each Other?».
* ↑ «Authors debate the suffering and dreams of animals – DW – 03/22/2017» (en anglès). [Consulta: 26 gener 2024].
* ↑ «The Inner Life of Animals: Love, Grief, and Compassion | Psychology Today United Kingdom» (en anglès britànic). [Consulta: 26 gener 2024].
* ↑ «Do trees have a social network? | Life Examined» (en anglès), 29-05-2021. [Consulta: 26 gener 2024].
* ↑ «Können Bäume wirklich miteinander reden?» (en alemany). Bild GmbH & Co. KG, 25-07-2015 [Consulta: 17 abril 2016].
* ↑ «Der Baumflüsterer» (en alemany). , 20-11-2015 [Consulta: 17 abril 2016].
* ↑ «Aus dem Bäumischen von Peter Wohlleben» (en alemany). WeltN24 GmbH, 04-07-2015 [Consulta: 17 abril 2016].
* ↑ «Sehnsuchtsort Wald» (en alemany). , 23-12-2015 [Consulta: 17 abril 2016].
* ↑ «Bäume sind so tolle Lebewesen» (en alemany). Frankfurter Allgemeine, 29-11-2015 [Consulta: 17 abril 2016].
* ↑ «Dieser Rebell mischt den deutschen Wald auf» (en alemany). stern.de GmbH, 17-10-2015 [Consulta: 15 abril 2016].
* ↑ Wohlleben, Peter. Das geheime Leben der Bäume (en alemany). Múnic: Ludwig, 2015. ISBN 978-3-453-28067-0.
* ↑ «Trees have sex, feel pain, says forester – DW – 06/02/2017» (en anglès). [Consulta: 26 gener 2024].
* ↑ Wohlleben, Peter. The Hidden Life of Trees (en anglès). Vancouver, Canada: Greystone, setembre 2016. ISBN 978-1-771-64248-4.
* ↑ Schiffman, Richard. «'Mother Trees' Are Intelligent: They Learn and Remember» (en anglès). [Consulta: 26 gener 2024].
* ↑ «REVIEW | The Inner Life of Animals: Love, Grief and Compassion» (en anglès americà). Arxivat de l'original el 2023-02-14. [Consulta: 26 gener 2024].
* ↑ Norbury, Katharine «The Inner Life of Animals by Peter Wohlleben – review» (en anglès). The Observer, 29-10-2017. ISSN: 0029-7712.
* ↑ «The Inner Life of Animals: Love, Grief, and Compassion; Surprising Observations of a Hidden World by Peter Wohlleben», Invalid date. [Consulta: 26 gener 2024].
* ↑ Intelligent Trees – The Documentary.
* ↑ Simard, Suzanne. «Faculty Profile - Publications». UBC Faculty of Forestry. [Consulta: 18 juliol 2021].
* ↑ Simard, Suzanne. «The networked beauty of forests» (en anglès). TED-Ed. [Consulta: 31 desembre 2020].